[{"text_idx": "#000007", "text": "Mae cynllun grantiau Cymru ac Affrica yn gronfa grantiau ar gyfer grwpiau cymunedol a mudiadau ledled Cymru sy\u2019n gweithio mewn partneriaethau yn Affrica Is-Sahara. Mae\u2019n fenter flaenllaw gan raglen Cymru ac Affrica Llywodraeth Cymru ac mae\u2019n galluogi grwpiau cymunedol a mudiadau yng Nghymru i gael gafael ar gyllid ar gyfer prosiectau bach sy\u2019n cyfrannu at waith Cymru o gyflawni Nodau Datblygu Cynaliadwy\u2019r Cenhedloedd Unedig a chyflwyno buddion i Gymru ac Affrica."}, {"text_idx": "#000009", "text": "Mae cynllun grantiau Cymru ac Affrica yn fenter flaenllaw gan raglen Cymru ac Affrica Llywodraeth Cymru. Mae\u2019r cynllun yn galluogi grwpiau cymunedol a mudiadau yng Nghymru i gael gafael ar gyllid ar gyfer prosiectau bach sy\u2019n cyfrannu at waith Cymru o gyflawni Nodau Datblygu Cynaliadwy\u2019r Cenhedloedd Unedig a chyflwyno buddion i Gymru ac Affrica."}, {"text_idx": "#000013", "text": "Rydym yn ceisio cyfrannu at y gwaith o ddiogelu iechyd a llesiant meddyliol a chorfforol cymunedau yn Affrica drwy ein grantiau. Gallai enghreifftiau o hyn gynnwys:"}, {"text_idx": "#000014", "text": "Cefnogi\u2019r gwaith o rannu gwybodaeth a sgiliau rhwng sefydliadau iechyd yng Nghymru ac Affrica fel bod y ddwy ochr yn dysgu ac yn cael budd;\nCynorthwyo gweithwyr gofal iechyd proffesiynol yn Affrica i gael ychydig o hyfforddiant a chymorth gan Gymru; a\nChynorthwyo cymunedau yng Nghymru ac Affrica i gael gafael ar ofal iechyd mwy cyfartal o ansawdd"}, {"text_idx": "#000015", "text": "O dan Dysgu Gydol Oes, byddwn ni\u2019n cynorthwyo unigolion neu grwpiau o bobl ifanc neu oedolion yng Nghymru a/neu Affrica i ennill sgiliau a gwybodaeth. Gall enghreifftiau o hyn gynnwys:"}, {"text_idx": "#000016", "text": "Cysylltu cymunedau yng Nghymru gyda phartneriaid yn Affrica er mwyn datblygu cyd-ddealltwriaeth o ddatblygiadau byd-eang a materion rhyngwladol;\nCefnogi anghenion addysgol plant dan anfantais yn Affrica a rhannu\u2019r profiad hwnnw gyda disgyblion ysgol yng Nghymru, gan gyfrannu at eu haddysg ddinasyddiaeth fyd-eang; a\nChynorthwyo pobl yn Affrica i ddysgu sgiliau ymarferol / galwedigaethol / artistig er mwyn gwella eu bywoliaeth."}, {"text_idx": "#000018", "text": "O dan ein ffrwd grant newid yn yr hinsawdd a\u2019r amgylchedd, byddwn yn cefnogi mentrau sy\u2019n lleihau dirywiad amgylcheddol a cholli bioamrywiaeth yn Affrica yn ogystal a\u0302 gwaith strategol ac ymarferol i leihau allyriadau nwyon ty\u0302 gwydr ac i amddiffyn pobl rhag effeithiau\u2019r newid yn yr hinsawdd ar gyflenwadau bwyd, y dw\u0302r sydd ar gael neu ddiogelwch. Gallai enghreifftiau o hyn gynnwys:"}, {"text_idx": "#000019", "text": "Gweithgareddau sy\u2019n cynorthwyo ffermwyr yn Affrica i addasu i hinsawdd sy\u2019n newid;\nProsiectau sy\u2019n galluogi\u2019r defnydd o ynni adnewyddadwy yn Affrica;\nProsiectau sy\u2019n ymhe\u0301l pobl yng Nghymru a\u0302 materion newid hinsawdd fel y maen nhw\u2019n effeithio ar Affrica; neu\nWaith sy\u2019n ceisio cynorthwyo partneriaid yn Affrica i roi arferion datblygu cynaliadwy ar waith"}, {"text_idx": "#000020", "text": "Rydyn ni\u2019n ceisio hybu cyfleoedd bywoliaeth realistig a chynaliadwy yng Nghymru ac Affrica, gan sicrhau bod unigolion wedi\u2019u hymyleiddio yn cael eu cynnwys mewn datblygiadau economaidd a chymdeithasol llawr gwlad. Mae\u2019r mentrau rydyn ni\u2019n eu cefnogi yn cynnwys:"}, {"text_idx": "#000021", "text": "Mentrau cydweithredol sy\u2019n cynhyrchu incwm ac sy\u2019n cael eu harwain gan y gymuned sy\u2019n cyflwyno budd i Gymru ac Affrica;\nYmgysylltu a\u0302\u2019r cyhoedd drwy ymgyrchoedd Masnach Deg, eiriolaeth neu bolisi;\nGweithgareddau sy\u2019n dod a\u0302\u2019r defnyddiwr yn agosach at y cynhyrchydd mewn modd cynaliadwy;\nCymorth i brosiectau a gweithgareddau amaethyddol bach; a\nChymorth i weithgareddau cynhyrchu incwm llawr gwlad."}]